Bredsten Kirke
Bredsten Kirke, kirke i Bredsten, 10 km vest for Vejle. Den oprindelige romanske kirke fra ca. 1200 blev omkring 1740 gennemgribende ombygget i barokstil ved købmand og godsejer Gerhard Hansen de Lichtenberg, der blandt andet ejede det nærliggende Engelsholm. Den hvidkalkede kirke består af skib, kor, våbenhus og mod vest tårn med løgkuppelspir, karakteristisk for Lichtenbergs byggerier, deriblandt Engelsholm. Også kirkens inventar er fine repræsentanter for barokken, ikke mindst en fornem prædikestol og alterpartiet.

Bredsten Kirkes hjemmeside

Se også kort, fotos m.m. på www.korttilkirken.dk